MUNICIPIUL  CRAIOVA

CONSILIUL LOCAL AL MUNICIPIULUI  CRAIOVA 
HOTĂRÂREA  NR. 88
Consiliul Local al Municipiului Craiova, întrunit în şedinţa ordinară din data de 24.02.2011;

Având în vedere raportul nr.29571/2011 întocmit de Direcţia Patrimoniu prin care se propune scoaterea la licitaţie, în vederea închirierii,  a unui teren, aparţinând domeniului public al municipiului Craiova, situat în str. Dr. Nicolae Ionescu Siseşti, nr.3, aflat în administrarea Şcolii nr.36 „Gheorghe Bibescu” din municipiul Craiova, în vederea amplasării unei construcţii provizorii şi rapoartele comisiilor de specialitate ale Consiliului Local al Municipiului Craiova nr.39, 40, 41, 42 şi 43/2011;     
În conformitate cu prevederile Legii nr.213/1998 privind proprietatea publică şi regimul juridic al acesteia, modificată şi completată şi Legii Învăţământului nr.84/1995, republicată, modificată şi completată;         

Potrivit Hotărârilor Consiliului Local al Municipiului Craiova nr.174/2001, nr.318/2002 şi nr.266/2008;

În temeiul art.36 alin.2  lit. c coroborat cu alin.5 lit. a, art.123, art.45, alin.3 şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:

Art.1. Se aprobă scoaterea la licitaţie, în vederea închirierii, pe o perioadă 3 ani, a terenului în suprafaţă de 16 mp, aparţinând domeniului public al municipiului Craiova, situat în str. Dr. Nicolae Ionescu Siseşti, nr.3, aflat în administrarea Şcolii nr.36 „Gheorghe Bibescu” Craiova, în vederea amplasării unei construcţii cu caracter provizoriu în care să se comercializeze produse de papetărie, librărie şi alimentare, cu excepţia celor conţinute în lista alimentelor nerecomandate preşcolarilor şi şcolarilor întocmită de Ministerul Sănătăţii Publice prin Ordinul nr.1563/2008,   identificat conform planului de situaţie, care reprezintă anexa la prezenta hotărâre.

Art.2. Preţul minim de pornire al licitaţiei pentru închiriere se stabileşte în conformitate cu Hotărârea Consiliului Local al Municipiului Craiova nr.428/2010 privind impozitele şi taxele locale.
Art.3.  Şcolii nr.36 „Gheorghe Bibescu” din municipiul Craiova, îi revine cota parte de 50% din chiria încasată pentru închirierea terenului prevăzut la art.1, iar cota parte de 50% revine Consiliului Local al Municipiului Craiova.

Art.4. Primarul Municipiului Craiova, prin aparatul de specialitate: Serviciul Administraţie Publică Locală, Direcţia  Patrimoniu, Direcţia Economico- Financiară şi Şcoala nr.36 „Gheorghe Bibescu” Craiova vor aduce la îndeplinire prevederile prezentei hotărâri.

